
ELŐTERJESZTÉS
szakképzést előkészítő évfolyam indításáról

Tisztelt Képviselő-testület !

Martfű Város Önkormányzatának oktatási képzési koncepciója a Damjanich János Szakképző Iskola, Gimnázium és Kollégium szakmai profiljának megfelelően a szakképzésre helyezi a hangsúlyt az oktatásában.

A 2011. decemberében elfogadott új szakképzési törvény, illetve a nemzeti köznevelési törvény is kiemelt szerepet szán a szakképzésnek.

A szakképzés már a „magyar duális” szakiskolai képzésnek megfelelően a 9. évfolyamon megkezdődik. A tanulók egy részének az általános iskola befejezése után szüksége van egy célorientált szakképzésbe bevezető képzésre, ahol pályaorientációt, szakmai alapozást tanulhat. Ennek a képzésnek köszönhetően sokkal megalapozottabb lehet a tanulók pályaválasztása, illetve a szakmára való felkészülése is.

A jelenleg érvényben lévő közoktatási törvény, 1993. évi LXXIX. Törvény 27.§ (8) bekezdése szerint felzárkóztató oktatás szervezhető:

8)215 A szakiskolában - a nappali rendszerű iskolai oktatás keretében - felzárkóztató oktatás szervezhető azoknak a tanulóknak, akik alapfokú iskolai végzettség hiányában kívánnak bekapcsolódni a szakképzésbe. A szülő legkorábban abban az évben kérheti, hogy gyermeke - az általános iskolai tanulmányai folytatása helyett - a következő tanítási évet a felzárkóztató oktatásban kezdhesse meg, amelyben az betölti a tizenötödik életévét. A felzárkóztató oktatásba bekapcsolódhatnak azok a tanulók is, akik alapfokú iskolai végzettséggel rendelkeznek, de tanulmányaikat nem kívánják a szakiskola kilencedik évfolyamán megkezdeni, illetve folytatni. A kötelező felvételt biztosító szakiskola, ha a tankötelezettség teljesítéséhez indokolt, megszervezi a felzárkóztató oktatást. A felzárkóztató oktatás egy vagy két tanítási évig (tíz vagy húsz hónapig) tart. A felzárkóztató oktatást a következők figyelembevételével kell megszervezni:216
a)217 A tanuló a felzárkóztató oktatás keretében elsajátítja azokat az ismereteket, amelyek a szakképzés megkezdéséhez szükségesek, továbbá megszerzi a szakképzésbe történő bekapcsolódáshoz szükséges elméleti és gyakorlati tudáselemeket (kompetenciát). A tanuló a felzárkóztató oktatás sikeres befejezése után a szakképzési évfolyamon, évfolyamokon felkészül a szakmai vizsga letételére.

b) Ha a tanuló az általános iskola

- hatodik évfolyamát sikeresen befejezte, a kétéves (húsz hónapos),

- hetedik évfolyamát sikeresen befejezte, az egyéves (tíz hónapos)

felzárkóztató oktatás befejezéséről kiállított bizonyítvány alapfokú iskolai végzettséget tanúsít.

c) Ha a tanuló az általános iskola hat évfolyamánál kevesebb évfolyamot fejezett be sikeresen, a kétéves (húsz hónapos) felzárkóztató oktatás után alapfokú iskolai végzettség hiányában is megkezdheti tanulmányait az alapfokú iskolai végzettséghez kötött szakképesítés megszerzése céljából, feltéve, hogy a szakképzési évfolyamok számát eggyel megnövelik, és minden szakképzési évfolyamon legalább háromszázötven órában 
biztosítják az iskolai nevelés-oktatás általános műveltséget megalapozó szakasza követelményeinek az elsajátítását. Az alapfokú iskolai végzettség meglétéhez kötött szakképesítést igazoló bizonyítvány ebben az esetben alapfokú iskolai végzettséget is tanúsít.

d) Ha a tanuló az e bekezdésben meghatározottak szerint nem szerezhet vagy nem kíván alapfokú iskolai végzettséget szerezni, a felzárkóztató oktatásban egy évig (tíz hónapig) tartó szakképzést előkészítő évfolyam keretében a szakképzésbe történő bekapcsolódáshoz szükséges elméleti és gyakorlati tudáselemeket (kompetenciát) szerzi meg, és a szakképzési évfolyamon a szakmai és vizsgakövetelményekben meghatározott elméleti és gyakorlati tudáselemek (kompetencia) meglétéhez kötött szakképesítés megszerzésére készülhet fel.

e) Az, aki az e bekezdésben meghatározottak szerint alapfokú iskolai végzettséget szerzett, a nappali rendszerű iskolai oktatás keretében megkezdheti tanulmányait a szakképzési évfolyamon a tizedik évfolyam elvégzéséhez kötött szakképesítés megszerzése céljából, feltéve, hogy a szakképzési évfolyamok számát eggyel megnövelik, és a tanuló részére minden szakképzési évfolyamon legalább háromszázötven órában tanítják a nevelés-oktatás általános műveltséget megalapozó szakaszának követelményeit is.

f)218 Az e bekezdésben szabályozott oktatást az oktatásért felelős miniszter által e törvény 95. §-a (1) bekezdésnek j) pontja alapján kiadott pedagógiai rendszer alapján kell megszervezni.

A felzárkóztató, illetve előkészítő 10 hónapos oktatási törvényi lehetőségei adottak, illetve az új magyar köznevelési törvény szerint HÍD programokban valósulhatnak meg.

A Damjanich János Szakképző Iskola, Gimnázium és Kollégium elkötelezettséget érez arra, hogy a szakképzésbe belépni szándékozó diákok számára segítséget adjon a szakképzést előkészítő évfolyam – 10 hónapos felkészítésével.

Az iskola a 2012/2013-as tanévtől szándékozik indítani a szakképzését előkészítő évfolyamot az 1993. évi LXXIX. Törvény a közoktatásról illetve a kerettanterv a szakiskolák szakképzést előkészítő évfolyamára tematika alapján (Mk 2006/79. II. szám)

A nemzeti erőforrás miniszter 30/2011.(VI.7) NEFMI rendelete a 2011/2012-es tanév rendjét szabályozza, mely lehetővé teszi, hogy rendkívüli felvételi eljárást kezdeményezzen az oktatási intézmény igazgatója. Ezen rendelet lehetőségében 2012. május 2-ától rendkívüli felvételi eljárás keretében meghirdetésre kerül a szakképzést előkészítő évfolyamon.

A klasszikus felvételi eljárás létszám adatai, a tanulók felkészültsége indokolja ezen évfolyamon meghirdetését, bevezetését.

Kérem, a Képviselő-testületet támogassa a sikeres és színvonalas szakképzés megvalósulásáért, a tanulók megalapozott pályaválasztásának eléréséért a szakképzést előkészítő évfolyam meghirdetését.

Határozati javaslat: 
……./2012.(IV.25.) önkormányzati határozat

szakképzést előkészítő évfolyam indításáról.

Martfű Város önkormányzatának Képviselő-testülete a közoktatásról szóló 1993. évi LXXIX. törvény 27.§. (8) bekezdése alapján hozzájárulását adja ahhoz, hogy a  Damjanich János Szakképző Iskola, Gimnázium és Kollégium a 2012/2013-as tanévtől a sikeres és színvonalas szakképzés megvalósítása érdekében szakképzést előkészítő évfolyamot indítson. 
Martfű, 2012. április 17.

